Tilta Tuohimaa
Hei, terve Espanjasta,
 sä Tilta Tuohimaa!
 Hei, terve Afrikasta
 ja hiukan kauempaa!
 Nyt tullut olen takaisin,
 sua lemmin niinkuin ennenkin.
    Niin, niin, jaa, jaa,
    Tilta Tuohimaa.
    Niin, niin, jaa, jaa,
    sä Tilta Tuohimaa.

2.

 Miks kalpenee noin poski
 sun Tilta Tuohimaa?
 Noin syömmehenkö koski
 sua tyttö he nipukkaa,
 kun taasen näit mun, kultasein?
    Niin, niin, jaa, jaa,
    Tilta Tuohimaa.
    Niin, niin, jaa, jaa,
    sä Tilta Tuohimaa.

3.

 Vai on sun toinen nainut,
 sä Tilta Tuohimaa!
 Oot seppä-Iikan ainut,
 hän sua rakastaa.
 No, mistä mikin tykkää vain,
 mut mies se merimies on ain.
    Niin, niin, jaa, jaa jne.

4.

 Siis lähdenkin nyt taasen,
 sä Tilta Tuohimaa,
 ma taistoon raivokkaaseen,
 miss’ myrskyt meuruaa.
 Siell’ pauhatessa kuohujen
 sua pettäväistä muistelen.
    Niin, niin, jaa, jaa jne.

5.

 Lontoossa silkin ostin,
 sä Tilta Tuohimaa,
 kun palkkani ma nostin,
 mut sitä et sä saa.
 Sen saa miss Polly Atkinson,
 kun taasen saavun Riiohon.
    Niin, niin, jaa, jaa jne.

6.

 Ja sormuksen, min annoit,
 sen tuulen teille vien.
 On valat, jotka vannoit,
 jo menneet saman tien.
 Mut surra ei mun auta, ei,
 farewell, miss Tuohimaa, good bye,
    farewell jaa, jaa,
    Tilta Tuohimaa!
    Farewell jaa, jaa,
    miss Tilta Tuohimaa!

Lähde: Merimies merta rakastaa: merimieslauluja ja shantyja. 2. 1983. Toimittanut Anneli Hongelin. Fazer, Helsinki.

Allan Palmgren
Hj. Nortamo
Laulut